**PROPOSTA DE PLE 31-3-2016**

**APROVACIÓ, SI S’ESCAU, DEL CONVENI DE COL·LABORACIÓ AMB EL CENTRE RECREATIU I CULTURAL DE LA BLEDA. EXP. 48/16-S**

Atès que el dia 22 de setembre de 2015 va finalitzar el conveni subscrit entre aquest Ajuntament i el Centre Cultural i Recreatiu de La Bleda que es va aprovar per acord de la Junta de Govern de 22 de setembre de 2011;

Atesa la voluntat de les dues parts de renovar les condicions del conveni i vist el text del conveni següent:

“Sant Martí Sarroca, a de de 2016.

# REUNITS

D’una banda el Sr. Antoni Ventura LLuvià, amb DNI núm. 46.633.071-L, en qualitat d’Alcalde-President de l’Ajuntament de Sant Martí Sarroca, facultat per signar aquest document.

I d’altra banda el Sr. Fèlix Galimany Bolet, amb DNI núm. 77.288.620-H, com a President del CENTRE CULTURAL I RECREATIU DE LA BLEDA i en representació de la mateixa.

# MANIFESTEN

Que el Centre Cultural i Recreatiu de la Bleda és una Societat privada d’àmbit cultural i recreatiu, la qual fou fundada a principis del segle passat i que al llarg d’aquests anys d’història ha sigut i és el lloc de referència de la cultura, de l’esbarjo, de la vida social del nucli de la Bleda.

Que la societat Centre Cultural i Recreatiu de la Bleda, destina les seves instal·lacions a organitzar activitats de caràcter cultural, social o de lleure pels seus veïns. S’hi fan cursos, tallers, exposicions, xerrades i altres actuacions beneficioses per la convivència dels veïns del barri.

Que l’Ajuntament de Sant Martí Sarroca té previst dins els seus objectius col·laborar en les activitats que pugui acollir el Centre Cultural i Recretatiu de La Bleda.

Vistes aquestes coincidències i en virtut de l’interès mutu, les dues parts **ACORDEN:**

1.- L’Ajuntament de Sant Martí Sarroca realitzarà una aportació econòmica per col·laborar en les activitats de caràcter social, cultural o de lleure que organitzi el Centre Cultural i Recreatiu de La Bleda.

2.- També, atès que el Centre Cultural i Recreatiu de La Bleda és la seu de les diverses entitats de l’àmbit cultural, el present conveni també estableix que l’Ajuntament de Sant Martí Sarroca col·laborarà a que el Centre Cultural i Recreatiu de la Bleda pugui seguir realitzant les funcions que fins avui fa i a contribuir a la seva potenciació i ampliació. Per aquest motiu, aquest conveni vol servir també per obrir la possibilitat d’establir contactes entre les parts per anar actualitzant i concretant les vies de col·laboració en un futur.

3.- Quan l´Ajuntament de Sant Martí Sarroca impulsi un projecte de wifi, farà una instal.lació en un punt acordat del Centre Cultural i Recreatiu de la Bleda amb codis d´ús per a l´entitat.

4.- La Junta d’ El Centre Cultural i Recreatiu de la Bleda es manté com a màxim òrgan de gestió de la Societat.

5.- Aquest conveni té una durada de quatre (4) anys revisable en el temps a proposta de dues de les parts.

Les parts mostren la seva conformitat amb l’exposat i signen el present document, per duplicat i a un sol efecte, en el dia i lloc esmentats a l’encapçalament.

Antoni Ventura Lluvià Fèlix Galimany Bolet

46.633.071-L 77.288.620-H”

Atès que a la partida 334.480.03 hi ha consignació suficient per atendre aquesta despesa;

Vista la delegació de competències per part del Ple efectuada en Ple extraordinari de data 2 de juliol de 2015;

Atès l´article 22.2c) de la Llei 7/1985, de 2 d´abril, reguladora de bases de règim local, l´òrgan competent per a l´aprovació del present conveni és el Ple municipal;

D’acord amb el que s’exposa, el Ple municipal adopta els següents **ACORDS:**

**PRIMER.- APROVAR** el conveni de col·laboració entre l’Ajuntament de Sant Martí Sarroca i el Centre Cultural i Recreatiu de La Bleda, d’acord amb les condicions establertes al text del conveni transcrit en la part expositiva.

**SEGON.- APROVAR** el pagament de 1.050 euros al Centre Cultural i Recreatiu de La Bleda per tal de col·laborar en les despeses que generen les activitats que es fan al Centre, amb càrrec a la partida 334.480.03, que es liquidaran de la manera següent: 350 euros l’any 2016, 350 euros l’any 2017 i 350 euros l´any 2018.

TERCER.- FACULTAR l´Alcalde-president o Regidor en qui delegui per a la signatura de quanta documentació sigui necessària per a la formalització del present conveni.

**QUART.- COMUNICAR** aquest acord al Centre Cultural i Recreatiu de La Bleda i als serveis econòmics de la Corporació.